1919 m. Rytų Lenkijos gyventojų surašymas
1919 m. Rytų Lenkijos gyventojų surašymas (lenk. Spis ludności na ziemiach wschodnich Rzeczypospolitej Polskiej w 1919 r.) – Antrosios Lenkijos Respublikos gyventojų surašymas, vykdytas 1919 m. gruodį Lenkijos rytinėse žemėse. Surašymas apėmė Lenkijos rytines žemes – tris istorinės Lietuvos apygardas (Brastos, Minsko, Vilniaus), tarp jų didelę dalį Vilniaus krašto, esančio dabartinės Lietuvos teritorijoje. Surašymą vykdė Gyventojų surašymo centrinis biuras (lenk. Centralne Biuro Spisu Ludności), kurį įsteigė Rytų Lenkiją tuo metu valdžiusi Rytinių žemių civilinė valdyba (lenk. Zarząd Cywilny Ziem Wschodnich, santr. ZCZW). Iš viso istorinės Lietuvos (buvusios LDK) žemėse priskaičiuota 3,85 mln. gyventojų.